Diari Oficial de la Generalitat Valenciana


Sumari del DOGV 9363, del 16-06-2022 (2022/5366)

RESOLUCIÓ de 3 de juny de 2022, de la Conselleria d'Educació, Cultura i Esport, per la qual s'estima la sol·licitud del Centre d'Estudis Musicals, de Benifaió, de correcció d'errors de l'Ordre de 8 de gener de 1998, de la Conselleria de Cultura, Educació i Ciència, per la qual s'autoritza la transformació com a centre professional de l'esmentat centre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5366


Data del document
:   03-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 3 de juny de 2022, de la Conselleria d'Educació, Cultura i Esport, per la qual s'estima la sol·licitud del Centre d'Estudis Musicals, de Benifaió, de correcció d'errors de l'Ordre de 8 de gener de 1998, de la Conselleria de Cultura, Educació i Ciència, per la qual s'autoritza la transformació com a centre professional de l'esmentat centre. [2022/5366]  
Antecedents de fet  
Primer. Mitjançant l'Ordre de 4 d'agost de 1993, de la Conselleria d'Educació i Ciència, s'autoritza el centre autoritzat d'ensenyaments artístics professionals Centre d'Estudis Musicals (codi de centre 76896995), de Benifaió, per a impartir ensenyaments artístics de grau elemental de les següents especialitats: piano, violí, viola, violoncel, flauta travessera, oboé, clarinet, saxofon, trompa, trompeta, trombó, tuba i percussió amb un màxim de 90 llocs escolars.  
Segon. Mitjançant l'Ordre de 8 de gener de 1998, de la Conselleria de Cultura, Educació i Ciència, es va autoritzar la transformació del centre com a centre professional i se'l va autoritzar per a impartir els següents ensenyaments i especialitats: piano, violí, viola, violoncel, contrabaix, flauta travessera i de bec, oboé, clarinet, saxofon, trompa, trompeta, trombó, percussió, guitarra i cant, amb un màxim de 300 llocs escolars.  
Tercer. En data 24 de març de 2022, la titularitat del centre presenta la sol·licitud de correcció d'errors de l'Ordre de 8 de gener de 1998 ja que entre els ensenyaments elementals es va ometre l'especialitat de tuba.  
  
Fonaments de dret  
Primer. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per la Resolució de 26 d'octubre de 2016, l'òrgan competent per a adoptar la present ordre és el secretari autonòmic d'Educació i Formació Professional.  
Segon. Per part del Servei d'Autoritzacions de Centres Privats i Concerts Educatius s'ha comprovat que, efectivament, en l'Ordre de 8 de gener de 1998, de la Conselleria de Cultura, Educació i Ciència, es va autoritzar la transformació del centre com a centre professional i se'l va autoritzar per a impartir els següents ensenyaments i especialitats: piano, violí, viola, violoncel, contrabaix, flauta travessera i de bec, oboé, clarinet, saxofon, trompa, trompeta, trombó, percussió, guitarra i cant, amb un màxim de 300 llocs escolars, i es va ometre, per error, l'especialitat de tuba en els ensenyaments elementals.  
L'article 109 de la Llei 39/2015, d'1 d'octubre, del procediment comú de les administracions públiques, estableix que «les administracions públiques podran, així mateix, rectificar en qualsevol moment, d'ofici a instàncies dels interessats, els errors materials, de fet o aritmètics existents en els seus actes».  
La titularitat del centre ha sol·licitat formalment la correcció de l'Ordre de 8 de gener de 1998, perquè s'incloguen els ensenyaments elementals de l'especialitat de tuba.  
Per la qual cosa, com ja s'ha indicat, comprovat que existeix un error per omissió en l'esmentada ordre, és procedent accedir al que ha sol·licitat la titularitat del centre.  
Amb base en els antecedents de fet i fonaments de dret exposats, resolc:  
Estimar la sol·licitud per part de la titularitat del centre autoritzat d'ensenyaments artístics professionals Centre d'Estudis Musicals (codi de centre 49551101), de Benifaió, de la correcció de l'Ordre de 8 de gener de 1998 i procedir, per tant, a corregir-la incloent entre els ensenyaments elementals l'especialitat de tuba, d'acord amb l'exposat en el fonament de dret segon d'aquesta resolució.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 3 de juny de 2022.- El secretari autonòmic d'Educació i Formació Professional: Miguel Soler Gracia.